1975R2750 — DA — 17.12.1982 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS FORORDNING (EØF) Nr. 2750/75

af 29. oktober 1975

om fastsættelse af kriterier for tilvejebringelse af korn til fødevarehjælp

RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 2727/75 af 29. oktober 1975 om den fælles markedsordning for korn ( 1 ), særlig artikel 28, under henvisning til Rådets forordning nr. 359/67/EØF af 25. juli 1967 om den fælles markedsordning for ris ( 2 ), senest ændret ved forordning (EØF) nr. 668/75 ( 3 ), særlig artikel 23a, under henvisning til forslag fra Kommissionen, og ud fra følgende betragtninger: ud fra følgende betragtninger: Forordning (EØF) nr. 2727/75 og nr. 359/67/EØF foreskriver i henholdsvis artikel 28 og 23a, at Rådet fastsætter kriterier, for hvorledes varer bestemt til fødevarehjælp, skal tilvejebringes på Fællesskabets marked; det bør undgås, at kornmarkedet forstyrres ved inddragelse af korn til fødevarehjælp; med henblik herpå bør det fastsættes, at når markedssituationen i visse områder af Fællesskabet truer med at bringe interventionsorganerne til at foretage betydelige opkøb, kan tilvejebringelse af korn ske i nævnte områder for således at lette markedet; når visse interventionsorganer ligger inde med mængder af korn, kan overtagelsen af denne samlede mængde eller dele heraf medvirke til at forbedre deres situation; når der ikke foreligger sådanne særlige tilfælde, bør tilvejebringelse af korn ske på hele Fællesskabets marked; licitation er den fremgangsmåde, der muliggør tilvejebringelse af korn på de gunstigste betingelser; for nødaktioner kan der dog af tidsmæssige grunde tages bestemmelse om anvendelse af andre fremgangsmåder — UDSTEDT FØLGENDE FORORDNING:

Artikel 1

Ved »korn« forstås i denne forordning de varer, der er omhandlet i:

a) artikel 1 i forordning (EØF) nr. 2727/75,

b) artikel 1 i forordning nr. 359/67/EØF.

Artikel 2

Korn til fødevarehjælp tilvejebringes på Fællesskabets marked i henhold til nedenstående bestemmelser.

Artikel 3

1. Når udviklingen i markedspriserne for korn i et område af Fællesskabet viser en nedgående eller depressiv tendens, som i betragtning af høstens omfang eller regionale lagre og disses geografiske beliggenhed, truer med at tvinge interventionsorganerne til betydelige opkøb, kan kornet opkøbes på det pågældende områdes marked.

2. Når et interventionsorgan ligger inde med lagerbeholdninger, kan disse anvendes.

3. Når de i stk. 1 eller stk. 2 omhandlede betingelser ikke er opfyldt, eller når de muligheder, der er fastsat i disse stk. ikke benyttes, opkøbes kornet på hele Fællesskabets marked.

Artikel 4

1. Interventionsorganerne foretager de i artikel 3, stk. 1 og 3 omhandlede opkøb ved licitation; denne omfatter levering af varen på fob-stadiet eller et tilsvarende stadium.

2. Såfremt det korn, som interventionsorganerne ligger inde med, anvendes, åbnes en licitation, der omfatter lastning; transport, eventuelt forarbejdning, fremkomst til fob-stadiet eller et tilsvarende stadium.

3. Når det besluttes at en levering i forbindelse med en fællesskabsforanstaltning skal foretages på et senere stadium end fobstadiet eller på et tilsvarende stadium, omfatter den i stk. 1 eller stk. 2 omhandlede licitation levering på dette senere stadium.

4. Licitationsbetingelserne skal sikre lige adgang og behandling af enhver interesseret uanset virksomhedens beliggenhed i Fællesskabet.

Artikel 5

1. Med hensyn til en national foranstaltning meddeler den pågældende medlemsstat Kommissionen den formodede dato for foranstaltningens påbegyndelse, det regnskabsår, hvortil denne henføres, intervallerne mellem de påtænkte leveringer, bestemmelseslandet, den pågældende vare og mængden heraf, lastehavnen og den påtænkte tilvejebringelsesmetode.

2. Efter at Kommissionen har fået tilsendt denne meddelelse, undersøger den, ifølge den i artikel 26 i forordning (EØF) nr. 2727/75 fastsatte fremgangsmåde eller eventuelt i forordning nr. 359/67/EØF og under hensyn til situationen som helhed på det fælles marked, om den påtænkte tilvejebringelsesmetode opfylder de i artikel 3 omhandlede betingelser, og foreslår, såfremt det er nødvendigt, den pågældende medlemsstat at ændre den påtænkte tilvejebringelsesmetode.

Artikel 6

Med hensyn til en fællesskabsforanstaltning fastsætter Kommissionen efter undersøgelse af markedssituationen og ifølge den i artikel 26 i forordning (EØF) nr. 2727/75 fastsatte fremgangsmåde, eller i givet fald i forordning nr. 359/67/EØF, betingelserne for tilvejebringelsen, idet der især tages hensyn til de kriterier, der er fastsat i artikel 3.

Artikel 7

1. Med henblik på nødforanstaltninger fra Fællesskabets side, der omfatter uforarbejdet korn, stiller medlemsstaterne visse mængder af nævnte varer, som er blevet overtaget af deres interventionsorgan, til rådighed for levering på et hvilket som helst tidspunkt, eller de stiller øjeblikkeligt den nødvendige mængde varer fra eksisterende lagre på deres marked til rådighed, såfremt interventionsorganet ikke ligger inde med sådanne.

2. Med henblik på nødforanstaltninger fra Fællesskabets side, omfattende forarbejdet korn, som omhandlet i artikel 1, samt ris, bortset fra uafskallet ris, foretager hver medlemsstat udpeget hertil i overensstemmelse med 'Stk. 4, en licitation ved en fremskyndet procedure, der omfatter levering af varerne på fobstadiet eller på et tilsvarende stadium.

3. For at muliggøre en fremskyndet forsendelse af varerne fra det sted, hvor disse findes eller stilles til rådighed for så vidt angår de varer, der er omhandlet i stk. 1, eller fra fob-stadiet eller fra et tilsvarende stadium for så vidt angår de varer, der er omhandlet i stk. 2, kan hver medlemsstat udpeget hertil i overensstemmelse med stk. 4 benytte andre fremgangsmåder end licitation.

4. Så snart der er taget beslutning om en. nødforanstaltning fra Fællesskabets side, træffer Kommissionen afgørelse om den eller de medlemsstater, der skal foretage udførelsen, fastsætter datoen og træffer afgørelse om det sted, hvor varen skal stilles til rådighed i Fællesskabet eller i modtagerlandet, samt om alle nødvendige elementer for gennemførelse af denne foranstaltning.

▼M1 —————

▼M1

5. Denne artikels gennemførelsesbestemmelser og især de kriterier, ifølge hvilke Kommissionen træffer de i stk. 4 omhandlede afgørelser, vedtages ifølge den fremgangsmåde, der er omhandlet i artikel 8 i forordning (EØF) nr. 3331/82.

▼B

Artikel 8

1. Rådets forordning (EØF) nr. 1693/72 af 3. august 1972 om fastsættelse af kriterier for tilvejebringelse af korn til fødevarehjælp ( 4 ) ophæves.

2. Henvisninger til den i henhold til stk. 1 ophævede forordning skal betragtes som henvisninger til denne forordning.

Artikel 9

Denne forordning træder i kraft den 1. november 1975.

Denne forordning er bindende i alle enkeltheder og gælder umiddelbart i hver medlemsstat.

( 1 ) Se side 1 i denne Tidende.

( 2 ) EFT nr. 174 af 31. 7. 1967, s. 1.

( 3 ) EFT nr. L 72 af 20. 3. 1975, s. 18.

( 4 ) EFT nr. L 178 af 5. 8. 1972, s. 3.